Нагоды для сустрэчы аказалася дзве. Па-першае, у сталіцы плануецца стварыць і ўсталяваць мемарыяльную шыльду кампазітару на доме, дзе ён жыў, па вуліцы Пляханава. Па-другое, 21 мая ў Дзяржаўным музеі гісторыі тэатральнай і музычнай культуры распачынаецца выстаўка, што шырока прадставіць архіў Ігара Паліводы. Пра ўсё гэта і пойдзе гаворка ў некалькіх частках артыкула, які складаецца не толькі з разваг Вольгі Палівода, але і з фрагментаў дзённікавых запісаў Ігара Паліводы, адабраных ды падрыхтаваных для публікацыі Вольгай Пятроўнай. Так і склалася нечаканае сумоўе.